РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от дистанционното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 15.04.2020 г.

Днес, 15.04.2020 г., сряда, от 10,30 ч., се проведе дистанционното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Боян Новански 
Огнян Дамянов
Йордан Стоев
Стефан Гроздев
Олга Керелска

От администрацията на ВСС на заседанието присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Изпълнение на Решение на Комисия „Управление на собствеността“ по т. 2 от протокол № 7/26.02.2020 г.
Приложение: Доклад рег. № ВСС-11668/03.04.2020 г. от дирекция „Правна“ и доклад вх.рег. №ВСС-12305/03.04.2020г. от „ЛК Консултинг“ ЕООД - строителен надзор на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.

Г-жа Олга Керелска направи предложение да се отложи вземането на решение по т. 1 от настоящия дневен ред, с оглед комплектоване на преписката с материалите по обявената обществена поръчка, докладите на упражняващия строителен надзор на обекта, изпратените становища от РДНСК и Община Карлово, както и становище на служителите от отдел „Инвестиции и строителство“ във връзка с последващите действия, при евентуално разваляне на договора.
Г-н Боян Новански направи предложение да се пристъпи към разваляне на договора, като в диспозитива на решението се предвиди едномесечно предизвестие при разваляне на договор № ВСС-11668/27.09.2018 г.
С оглед на горните предложения беше проведено гласуване, като „За“ отлагане вземането на решение по т. 1 гласува г-жа Олга Керелска, а „Против“ гласуваха г-н Евгени Диков, г-н Стефан Гроздев, г-н Огнян Дамянов, г-н Боян Новански и  г-н Йордан Стоев.

С оглед на проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклад с вх. № ВСС-11688/03.04.2020 г.,  изготвен от Красимира Василева – началник отдел „ПОНД“ и Мария Ламбрева – главен експерт - юрисконсулт в отдел „ОП“ в дирекция  „Правна“, АВСС.
1.2. ПРИЕМА да бъдат спрени строително-монтажните работи на обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, изпълнявани по договор № ВСС-11688/27.09.2018 г., сключен между ВСС и „КНД-Консулт“ ООД, като за целта бъде съставен Акт за установяване състоянието на строежа при спиране на строителството, в съответствие с Наредба № 3/31.07.2003 г. на МРРБ за съставяне на актове и протоколи по време на строителството.
Мотиви: Неизпълнението на задълженията на някоя от страните по договора е основание за спиране на строителството, съгласно чл. 7, ал. 3, т. 10 от Наредба № 3/31.07.2003 г. на МРРБ за съставяне на актове и протоколи по време на строителството. В конкретния случай са налице множество констатации за виновно неизпълнение на задълженията на „КНД-Консулт“ ООД – изпълнител по договор № ВСС-11688/27.09.2018 г., представляващи основание за спиране на строителството. Същото се явява необходимо и с оглед евентуални бъдещи действия на възложителя по разваляне на договора, при което е задължително установяването на състоянието на строежа към датата на неговото разваляне. 

1.3. ВЪЗЛАГА на отдел „Инвестиции и строителство“ в дирекция „УССВ” да уведоми Изпълнителя по договора за строителство, проектантите по съответните части на изпълненото строителство, технически правоспособните физически лица по съответните части за изпълненото строителство към лицето, упражняващо строителен надзор, лицето, упражняващо строителен надзор, лицето, упражняващо технически контрол за част „Конструктивна“ да присъстват лично или да осигурят присъствие на техен упълномощен представител на място на обекта при съставяне на Акт за установяване състоянието на строежа при спиране на строителството, в съответствие с Наредба №3/31.07.2003г. на МРРБ за съставяне на актове и протоколи по време на строителството.
Мотиви: Съгласно чл. 7, ал.3, т. 10 от Наредба № 3/31.07.2003 г. на МРРБ за съставяне на актове и протоколи по време на строителството при спиране на строителството се съставя Акт образец № 10 от възложителя, строителя, проектантите по съответните части на изпълненото строителство, технически правоспособните физически лица по съответните части за изпълненото строителство към лицето, упражняващо строителен надзор, лицето, упражняващо строителен надзор, и лицето, упражняващо технически контрол за част "Конструктивна".

1.4. ВЪЗЛАГА на административния ръководител на Районен съд - Карлово в кратък срок да организира и осигури 24-часова охрана на обекта, като приеме от строителя охраната на същия с приемо-предавателен протокол.

Мотиви: С оглед спиране на строително-монтажните работи на строежа и евентуално разваляне на договор № ВСС-11668/27.09.2018 г., е необходимо да се осигури охрана на строежа чрез административния ръководител на Районен съд - Карлово, до възстановяване на изпълнението на СМР със съставяне на Акт Образец № 11, съгласно Наредба № 3/31.07.2003 г. на МРРБ за съставяне на актове и протоколи по време на строителството, предвид възложеното му стопанисване на имота с решение по т.36-I.8 от протокол № 9 от 09.03.2017 г. на ПВСС.

1.5. ПРИЕМА, че са налице основанията, предвидени в чл. 37, ал. 1, т. 3 за разваляне на договор № ВСС-11688/27.09.2018 г., сключен между Висш съдебен съвет и „КНД - Консулт“ ООД с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
Мотиви: Съгласно договореното в чл. 8, ал. 2 от сключения договор, срокът за изпълнение на строителството е 275 дни и обхваща периода от датата на подписване на протокол образец № 2 за откриване на строителната площадка до съставяне на Акт образец № 15 за установяване годността за приемане на строежа. Съгласно тази договорка между страните, срокът от 275 дни е изтекъл на 05.09.2019 г. Към тази дата констатираната забава от одобрения линеен график е била 109 календарни дни. 
Видно от Междинен доклад на лицето упражняващо строителен надзор към 31.12.2019 г. общо изпълнените СМР са едва 30%. Налице е неизпълнение на договорните задължения от страна на „КНД-Консулт“ ООД – Изпълнител по договор № ВСС-11668/27.09.2018 г. и основание да бъдат приложени клаузи, разписани в „Прекратяване на договора“ от него.

1.6. ПРЕДЛАГА на Пленума на Висшия съдебен съвет да вземе следното решение:

1. ПРИЕМА доклад с рег. № ВСС-11688/03.04.2020 г. на дирекция „Правна” в АВСС.
2. ПРИЕМА че са налице основанията, предвидени в чл. 37, ал. 1, т. 3 за разваляне на договор № ВСС-11688/27.09.2018 г., сключен между Висш съдебен съвет и „КНД - Консулт“ ООД с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
3. УПЪЛНОМОЩАВА представляващия ВСС да развали договор № ВСС-11688/27.09.2018 г., сключен между Висш съдебен съвет и „КНД - Консулт“ ООД с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“ и упражни правата на възложителя по договора.

1.7. ВНАСЯ предложението по т. 1.6. като редовна точка в следващо редовно заседание на Пленума на Висшия съдебен съвет.

1.8. ВЪЗЛАГА на отдел „Инвестиции и строителство“ в дирекция „Управление на собствеността на съдебната власт” в случай, че Възложителят приеме да развали договор № ВСС-11688/27.09.2018 г., да изпрати на отдел „ПОНД” и отдел „ОП” в дирекция „Правна“ всички налични до момента документи във връзка с изпълнението на договор № ВСС-11688/27.09.2018 г. за предприемане на необходимите действия за развалянето му и предявяване на определената неустойка съвместно с дирекция „УССВ”.

1.9. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация, чрез главния секретар на ВСС, на отдел „ПОНД” и отдел „ОП” в дирекция „Правна“, в случай че Възложителят приеме да развали договор № ВСС-11688/27.09.2018г., всички налични до момента документи по преписката, за изразяване на становище относно продължаване, прекратяване или разваляне на:
- договор № ВСС-12305/17.10.2018 г с предмет: „Упражняване на строителен надзор и инвеститорски контрол на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
- договор №ВСС-14018/20.11.2018 г. с предмет: „Упражняване на авторски надзор по време на изпълнение на строително-монтажни работи за обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
Мотиви: Като се имат предвид извършените действия от страна на строителния и  авторски надзор в процеса на изпълнение на обекта от откриване на строителната площадка до този момент и във връзка с последващи действия от страна на ВСС по евентуално разваляне на договора за изпълнение на СМР, е наложително да се извърши преценка относно изпълнението на договорните задължения на строителния и авторски надзор по сключените договори.

1.10. ИЗПРАЩА решението по т. 1 от настоящия протокол на комисия „Бюджет и финанси“ към Пленума на ВСС, за сведение.

1.11. ИЗПРАЩА решението по т. 1 от настоящия протокол на административния ръководител на Районен съд – Карлово, за сведение и изпълнение.
1.12. ВЪЗЛАГА на дирекция „Управление на собствеността на съдебната власт“ при внасяне на преписката за разглеждане и вземане на решение от ПВСС да комплектова същата с материалите по обявената обществена поръчка, докладите на упражняващия строителен надзор на обекта, изпратените становища от РДНСК и Община Карлово.

2.ОТНОСНО: Писмо рег. № ВСС-11413/18.02.2020 г. от главния прокурор на Република България във връзка с изпълнение на договор № 72/16.07.2019 г. с предмет: „Проектиране на преустройството на сгради за нуждите на Прокуратура на Република България, находящи се на ул. „Монтевидео“ № 21 и ул. „Народно хоро“ № 89б, гр. София“.
Приложение: Доклад от инж. Лина Грънчарова - началник отдел „Инвестиции и строителство“.
Г-н Стефан Гроздев и г-н Йордан Стоев  направиха предложение в проекта на решение по т. 2.2. да бъде добавена резервна дата за срещата, с оглед вероятното продължаване на обявеното извънредно положение. Предложението беше прието. С оглед на горното,
  
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Лина Грънчарова – началник отдел „Инвестиции и строителство“. 
2.2. ВЪЗЛАГА на дирекция „Управление на собствеността“ да организира среща  на 15.05.2020 г., петък, с резервна дата на срещата – 15 юни 2020 г., понеделник (при евентуално продължаване на обявеното извънредно положение), от 10,00 часа в сградата на Висшия съдебен съвет на ул. „Екзарх Йосиф“ № 12 със собствениците на ПИ 68134.4333.423 и ПИ 68134.4333.547 с цел изясняване на последващи съвместни действия от страна на всички съсобственици на УПИ I - за общежитие и трафопост, кв. 503 по действащия регулационен план на м. „Овча купел-кв.50“, гр. София във връзка с реализиране на обект: „Проектиране на преустройството на сгради за нуждите на Прокуратура на Република България, находящи се на ул. „Монтевидео“ № 21 и ул. „Народно хоро“ № 89б, гр.София“.

Мотиви: 
В границите на УПИ I - за общежитие и трафопост, кв. 503 по действащия регулационен план на м. „Овча купел-кв.50“, гр.София попадат имоти, както следва:
- ПИ 68134.4333.1255 , ПИ 68134.4333.1256 – държавна собственост;
- части от имоти с идентификационни номера - ПИ 68134.4333.423 и ПИ68134.4333.547 - частна собственост;
За уреждане на взаимоотношенията между съсобствениците на УПИ I, с цел реализиране на инвестиционните намерения на ВСС е необходимо установяване на всички съсобственици и организиране на съвместни действия.

2.3. ИЗПРАЩА решението по т. 2 от настоящия протокол на главния прокурор на Република България, на разпореждане.

3.ОТНОСНО: Писмо с вх. рег. № ВСС-12307/02.04.2020 г. от административния ръководител на Окръжен съд - Шумен във връзка с искане за текущ ремонт в сградата на съда и допълнително представени оферти за изпълнение.
Приложение: Доклад от инж. Лина Грънчарова - началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Лина Грънчарова – началник отдел „Инвестиции и строителство“.
3.2. ПРИЕМА внесените с писмо вх. № ВСС-12307/02.04.2020 г. допълнително три броя оферти за изпълнение на текущи ремонти за „Извършването на текущ ремонт на фирмено отделение“ и за „Ремонт на сградно и фасадно осветление“ в сградата на Окръжен съд – гр. Шумен, ул. „Съединение“ № 1 за окомплектоване на преписка вх. рег. № ВСС-12037/28.10.2019 г., съгласно изискванията на  „Правила за планирането, осигуряването на средства и извършването на текущ ремонт на сградния фонд на съдебната власт“ (Правилата).
Мотиви: Внесените оферти са съпоставими и отговарят на изискванията на „Правила за планирането, осигуряването на средства и извършването на текущ ремонт на сградния фонд на съдебната власт“.

3.3. ОТЛАГА вземането на решение за одобряване извършването на текущи ремонти, заявени с искане с рег. № ВСС-12037/28.10.2019 г. в сградата на Окръжен съд – гр. Шумен и включването им в разпределението на средствата за текущи ремонти за 2020 г. във връзка с решение на Комисия  „Бюджет и финанси“ по т. 1 и т. 4 от Протокол № 12/01.04.2020 г., до актуализиране на разпределението на средствата за текущи ремонти към 30.06.2020 г.
Мотиви:Заявените текущи ремонти не са аварийни и неотложни и не са финансово обезпечени с решение на Комисия „Бюджет и финанси“ и ПВСС към 01.04.2020 г.

3.4. ИЗПРАЩА решението по т. 3 от настоящия протокол на комисия „Бюджет и финанси“ към Пленума на ВСС, за сведение.

4.ОТНОСНО: Писма с рег. №№  ВСС-1388/05.02.2020 г. и ВСС-1388/20.02.2020 г. от председателя на Върховния административен съд относно  закупуване на поземлени имоти с идентификатори № 44094.501.463 и № 44094.501.464, находящи се в с. Лозенец, община Царево, представляващи прилежащи терени към обект Учебна база „Лозенец“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
4.2. ОТЛАГА вземането на решение по предложението на председателя на ВАС за упълномощаване на представляващия ВСС за отправяне на мотивирано искане до Кмета на община Царево за определяне на пазарна цена и закупуване на имоти – частна общинска собственост, а именно: поземлен имот с идентификатор № 44094.501.463 с площ 1248 кв. м. и поземлен имот с идентификатор № 44094.501.464 с площ 1000 кв.м., находящи се в с. Лозенец, община Царево, обл. Бургас, след извършване на анализ към 30.06.2020 г. за изпълнение на заложените годишни задачи на обектите от Инвестиционната програма на ВСС за 2020 г.“.

Мотиви: В Инвестиционната програма на Висшия съдебен съвет за 2020 г., утвърдена с Решение по т. 15 на протокол № 5/27.02.2020 г. на Пленума на ВСС, по § 52-02 „Придобиване на сгради“ са заложени средства за два обекта: „Проектиране и изграждане на нова съдебна сграда за нуждите на Административен съд Пазарджик, Окръжна прокуратура и Районна прокуратура Пазарджик“ и „Придобиване на земя в гр. Златоград“, с обща годишна задача за 2020 г. – 417 140 лева.  Средства за закупуване на имоти – частна общинска собственост, представляващи прилежащи терени към обект Учебна база „Лозенец“ на ВАС, не са предвидени.
С Решение по т. 4 от Протокол №12/01.04.2020 г. на комисия „Бюджет и финанси“ към Пленума на ВСС, във връзка с обявеното извънредно положение и предприемане на антикризисни мерки и действия за ограничаване разходите, административните ръководители на ОСВ са уведомени, че разходи за придобиване на ДМА, текущи ремонти и др., ще бъдат извършвани по изключение само при аварийни и непредвидени обстоятелства.

4.3. ИЗПРАЩА решението по т. 4 от настоящия протокол на председателя на Върховния административен съд, на разпореждане.

4.4. ИЗПРАЩА решението по т. 4 от настоящия протокол на Комисия „Бюджет и финанси“ към Пленума на ВСС, за сведение.

5. ОТНОСНО: Постъпил сигнал за извършване на проверка на сградите на районните съдилища, районните прокуратури и териториалните отделения в Бургаска област за осигурен достъп на лица с увреждания.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт”.
5.2. ОДОБРЯВА приложения проект на писмо относно достъпа на лица с увреждания до сградите на районните съдилища, районните прокуратури и териториалните отделения в Бургаска област.

-	Управление на собствеността:

6.ОТНОСНО: Проект на решение за упълномощаване на представляващия Висшия съдебен съвет да отправи искане до председателя на Общински съвет – Плевен и кмета на Община Плевен, за изменение на решение № 038/19.12.2019 г. и заповед № РД-10-32/10.01.2020 г. и да подпише договор.
Приложение: Доклад от Иванка Христова – началник отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. Приема доклада на Иванка Христова – началник отдел „Управление на собствеността“, дирекция „Управление на собствеността на съдебната власт”.
6.2. Предлага на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет /ВСС/ да отправи искане до председателя на Общински съвет – Плевен и Кмета на Община Плевен, за изменение на решение № 038/19.12.2019г. на Общински съвет гр. Плевен и заповед  № РД-10-32/10.01.2020г., като двата самостоятелни обекта с идентификатори 56722.659.437.2.12 и 56722.659.437.2.13, находящи се на третия етаж от административната сграда на ул. „Васил Левски“ № 176, гр. Плевен, се предоставят на Окръжна прокуратура – Плевен за нуждите на Районна прокуратура – Плевен.
2. УПЪЛНОМОЩАВА представляващия Висшия съдебен съвет /ВСС/ да подпише договор с кмета на Община Плевен по реда на чл.12, ал. 1 и ал. 3 от Закона за общинската собственост, за предоставяне на  безвъзмездно право на управление на ПВСС, на Окръжна прокуратура - Плевен за нуждите на Районна прокуратура - Плевен, върху недвижим имот – частна общинска собственост, находящ се в гр. Плевен, ул. „Васил Левски“ № 176, представляващ два самостоятелни обекта с идентификатори 56722.659.437.2.12 и 56722.659.437.2.13, съгласно одобрените КККР на гр. Плевен, всеки с площ по 18,50 кв.м., находящи се на третия етаж от административната сграда на ул. „Васил Левски“ № 176, гр. Плевен, актуван с АОС № 39026/17.06.2013г.
6.3. ВНАСЯ решението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение за упълномощаване на представляващия Висшия съдебен съвет да отправи искане до председателя на Общински съвет – гр. Поморие, за предоставяне безвъзмездно право на управление на ПВСС, за нуждите на органите на съдебната власт, върху недвижим имот – публична общинска собственост, находящ се в гр. Поморие, ул. „Калоян“ № 1, и да подпише договор.
Приложение: Доклад от Стоян Димитров – старши експерт – юрисконсулт в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Стоян Димитров – старши - експерт – юрисконсулт в отдел „Управление на собствеността“, дирекция „Управление на собствеността на съдебната власт”.

7.2. ПРЕДЛАГА на Пленума на Висшия ВСС  да вземе следното решение:
1. УПЪЛНОМОЩАВА представляващия Висшия съдебен съвет /ВСС/ да отправи искане до председателя на Общинския съвет на гр. Поморие и кмета на Община Поморие за предоставяне по реда на чл. 12, ал. 1 и ал. 3 от Закона за общинската собственост на безвъзмездно право на управление на Пленума на ВСС, за нуждите на Районен съд - гр. Поморие, върху недвижим имот – публична общинска собственост, представляващ самостоятелни обекти с идентификатори 57491.502.205.6.2 и 57491.502.205.6.3 по КККР на гр. Поморие, находящи се в сграда на ул. „Калоян“ № 1, за които е съставен АПОС № 2214/03.12.2002 г., за срок от 10 години.
2. УПЪЛНОМОЩАВА представляващия Висшия съдебен съвет /ВСС/ да подпише договор с кмета на гр. Поморие за предоставяне по реда на чл. 12, ал. 1 и ал. 3 от ЗОС, на безвъзмездно право на управление на Пленума на ВСС за нуждите на Районен съд - гр. Поморие, върху недвижим имот - публична общинска собственост, представляващ самостоятелни обекти с идентификатори 57491.502.205.6.2 и 57491.502.205.6.3 по КККР на гр. Поморие, ул. „Калоян“ № 1, находящи се в сграда, за които е съставен АПОС № 2214/03.12.2002 г., за срок от 10 години.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет.

7.4. ОТЛАГА вземането на решение относно последващи действия от страна на ВСС за реализиране на проект за изграждане на Съдебна палата в  гр. Поморие, за следващо заседание на Комисия „Управление на собствеността“.

7.5. ИЗПРАЩА решението по т. 7.4 от настоящия протокол на административния ръководител на Районен съд – Поморие, за сведение.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ